সাদ বিন আতেফ আল-আওলাকি

সাদ বিন আতেফ আল-আওলাকি (), যিনি আবু আল-লাইস নামে পরিচিত, একজন ইয়েমেনি সশস্ত্র নেতা এবং বর্তমানে আল কায়েদা আরব উপদ্বীপ শাখার আমির। তিনি খালিদ বাতারফির স্থলাভিষিক্ত হয়ে সংগঠনটির নেতৃত্ব দিচ্ছেন।
জীবন
আল-আওলাকি ১৯৭৮, ১৯৮১ অথবা ১৯৮৩ সালের কোনো এক সময়ে শাবওয়াহ গভর্নরেটের আল-সাঈদ জেলার ওয়াদি ইয়াসবাম এলাকার আল-শু'বাহ গ্রামে জন্মগ্রহণ করেন। তিনি আল-আওলাকি গোত্রের একজন সদস্য।

আরব উপদ্বীপে আল-কায়েদার নেতৃত্ব গ্রহণের আগে তিনি সংগঠনটির শুরা পরিষদের সদস্য ছিলেন।

৭ই মে ২০১৪ সালে, দক্ষিণ ইয়েমেনে তাদের আক্রমণের সময় ইয়েমেনি সেনাবাহিনী মিথ্যা দাবি করে যে তারা আল-আওলাকিকে হত্যা করেছে।

১১ই মার্চ ২০২৪ সালে, খালিদ বাতারফির মৃত্যুর পর, আল-আওলাকিকে একিউএপি-এর নতুন নেতা হিসেবে নিয়োগ করা হয়। এ ঘোষণা আল-মালাহেম মিডিয়ার মাধ্যমে প্রকাশিত হয়, যেখানে আবু খুবাইব আল-সুদানি এক বিবৃতি পাঠ করেন। সংগঠনটির আনুষ্ঠানিক নেতৃত্ব গ্রহণের আগে, ২০১৯ সাল থেকে বাতারফির মৃত্যুর আগ পর্যন্ত, তিনি এবং আল-আওলাকি উভয়েই একিউএপি-এর দুটি ভিন্ন শাখার নেতৃত্ব দিয়েছিলেন। জাতিসংঘের মতে, এই দ্বন্দ্বের কারণ ছিল বাতারফির দক্ষিণ ইয়েমেনের উপজাতিদের প্রতি বিরাগ এবং আল-আওলাকির তাদের প্রতি সমর্থন।

মার্কিন যুক্তরাষ্ট্রের “রিওয়ার্ডস ফর জাস্টিস” কর্মসূচি আল-আওলাকির মাথার জন্য ৬ লাখ মার্কিন ডলারের পুরস্কার ঘোষণা করেছে।

তথ্যসূত্র

বহিঃসংযোগ

বিষয়শ্রেণী:২০শ শতাব্দীতে জন্ম
বিষয়শ্রেণী:জীবিত ব্যক্তি
বিষয়শ্রেণী:আল-কায়েদা নেতা
বিষয়শ্রেণী:২১শ শতাব্দীর ইয়েমেনি ব্যক্তি